पाएं अपने शहर की ताज़ा ख़बरें और फ्री ई-पेपरडाउनलोड करें
कुचेरा थानाधिकारी राजपाल सिंह राठौङ के नेतृत्व में पुलिस टीम बेवजह घूम रहे युवकों को पकड़ कर संस्थागत क्वारेंटाइन करने की कार्रवाई शुरू की। मंगलवार को स्थानीय पुलिस ने बेवजह घूम रहे 13 युवकों को पकड़कर शहर के बस स्टैंड स्थित राउमावि के सभाकक्ष में संस्थागत क्वारेंटाइन किया गया।
थानाधिकारी राठौङ ने बताया कि क्वारेंटाइन किए गए युवकों के सैम्पल करवाए जाएंगे तथा उनकी आरटीपीसीआर रिपोर्ट नेगेटिव आने के बाद ही उन्हें घर जाने दिया जाएगा। कुचेरा पुलिस मोटर वाहन अधिनियम की उल्लंघन करने व बेवजह वाहन लिए सड़कों पर भटकने वालों के खिलाफ भी सख्त रवैया अपना रही है।
मंगलवार को स्थानीय पुलिस ने शहर की सङकों पर बेवजह मोटरसाइकिलें लिए घूम रहे युवकों से 6 मोटरसाइकिलें जब्त की। साथ ही मोटर वाहन अधिकनियम के तहत वाहनों के चालान काटे गए। वहीं सामाजिक दूरी की पालना नहीं करने वाले 54 व्यक्तियों के चालान काटे। मूंडवा| सरकार द्वारा रेड अलर्ट जन अनुशासन पखवाड़े के तहत लोगो को घर मे रहने के लिए कहा गया है। मंगलवार को 11 लोगो को बेवजह घूमने पर राजकीय उच्च माध्यमिक विद्यालय में बने क्वारेंटाइन सेंटर में भेज गया। मंगलवार को तहसीलदार पेमाराम चौधरी, मूंडवा सीओ विजयकुमार सांखला, व थानाधिकारी बलदेवराम चौधरी ने बनाए गए क्वारेंटाइन सेंटर का निरीक्षण किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn